Osvalds Porietis
Osvalds Porietis (dzimis 1910. gada 29. decembrī Rīgā, miris 2007. gada 15. septembrī Stelpes pagasta "Spudiņos") bija žurnālists 1930. gados. Pirms padomju okupācijas strādājis Latvijas Radio un bijis prezidenta Kārļa Ulmaņa preses dienesta vadītājs. Padomju karaspēkam iekarojot Latviju 1944. gadā Porieša ģimene — sieva un bērni, emigrēja uz Ameriku. Pats Porietis pēc filtrācijas nometnes nokļuva Gruzijā, kur piedalījies Kutaisi autorūpnīcas celtniecībā. 1947. gadā atgriezās Latvijā, 1951. gadā apcietināts un izsūtīts uz Vorkutu. Pēc tam dzīvojis Stelpes pagastā. Viņa dzīves stāsts atspoguļots filmā „Baiga vasara”.